पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में प्रकृति का शुद्धिकरण देखने को मिला है। सरस्वती नदी में 55 साल बाद मछलियां तैरती नजर आई हैं। नाला टैपिंग के पहले तक नदी के पानी में ऑक्सीजन का नामोनिशान नहीं था, जिसके कारण किसी तरह के जलीय जीव पैदा ही नहीं हो पाते थे। मप्र प्रदूषण नियंत्रण बोर्ड के साइंटिस्ट डॉ. दिलीप वाघेला के अनुसार, 3 दिन पहले सैंपल लिए थे। नदी के पानी में 4.3 मिलीग्राम प्रति लीटर ऑक्सीजन पाई गई है, जो बहुत सुखद है। पर्यावरण विशेषज्ञ ओपी जोशी कहते हैं कि 1965-66 के समय तक लालबाग के पुल के पास नदी में मछलियां दिखाई देती थीं। नाला टैपिंग के पहले नदी में सिर्फ गंदगी नजर आती थी।
10 वर्षों से अधिक समय के सामूहिक प्रयासों के बाद नदी का यह रूप देखने को मिला है। विभिन्न सामाजिक संगठनों ने यहां पसीना बहाया है।
पीएच- पीएच जितना ज्यादा पानी उतना अच्छा। सस्पेंडेड सॉलिड- वे कण जिनसे पानी गंदा होता है। ऑक्सीजन- 4 मिग्रा/ लीटर से ज्यादा तो ही मछली रह पाती हैं। बीओडी- बायोकेमिकल ऑक्सीजन डिमांड की मात्रा 3 मिग्रा/लीटर से कम तो पानी नहाने योग्य। सीओडी- केमिकल ऑक्सीजन डिमांड की मात्रा 10 से 30 मिग्रा/लीटर होती है। प्रदूषण बढ़ने से बढ़ जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn